
A más eljárásban kirendelt szakértő alkalmazásának egyes elméleti és gyakorlati kérdései a polgári eljárásjogban

Kulcsszavak: szakértő; kirendelt szakértő; más eljárásban kirendelt szakértő; polgári eljárásjog; eljárásjog
Dolgozatomat témaválasztásom indokolásával és célkitűzéseim leszögezésével kezdem. Ezt követően a kutatási módszertan kerül ismertetésre, melyből megtudhatjuk, hogy -ahogy az a címből is kitűnik- vizsgálódásom célkeresztjében éppúgy szerepelnek gyakorlati, mint elméleti kérdések, így igyekezvén összetett képet kapni a témáról.
Ahhoz, hogy a más eljárásban kirendelt szakértők szerepéről értekezhessünk feltétlenül szükséges tisztáznunk a témában felmerülő alapfogalmakat. Ennek érdekében dolgozatomban elhatárolom egymástól a különböző szakértői eljárásokat.
A dolgozat legfontosabb részéhez érkezve először tisztázom, hogy a más lejárásban kirendelt szakértő alatt tulajdonképpen milyen ”más” eljárásban készült szakvélemények jöhetnek szóba, majd bemutatom az ilyen típusú eljárásokat. Mintegy kéz a kézben az eljárás bemutatásával rávilágítok a -véleményem szerint- problémás területekre, megfogalmazom a szabályozással kapcsolatos aggályaim.
A fogyatékosságok megfogalmazása után igyekszem olyan megoldást kínálni a felmerülő problémákra, amelyekkel álláspontom szerint gördülékenyebbé tehetnénk az ilyen típusú eljárások lefolyását. Végezetül egy rövid összegzéssel zárom dolgozatom, amelyben összefoglalom a fent leírtakat, levonom a megfelelő következtetéseket.Ahogy azt a dolgozatban is jeleztem, a kutatást semmiképp sem tekintem lezártnak, hiszen a más országokban készült szakvélemények felhasználásnak kérdése mindenképp indokolt lenne ahhoz, hogy még teljesebb képet kaphassunk.



